Държавен вестник, бр. 11, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  11
Работи с различни видове анимация – чрез 
фотографиране на нарисуван образ (класическа 
рисувана) или със създаване на обемни фор­
ми от различен материал (обемна, куклена, 
пластелинова), изрезкова, анимация върху 
лента (безкамерна), компютърна 3D (трииз­
мерна) анимация.
Изработването на анимационен продукт 
включва много етапи и процеси от генери­
рането на идеи за изграждане на модели до 
редактирането и завършването на крайния 
продукт. Всеки от етапите може да включва 
няколко специфични задачи.
Аниматорът в областта на класическата 
анимация (рисувана, обемна, изрезкова и 
др.) създава концепция за всеки анимационен 
продукт – сюжет, мотиви, теми, идеи, герои, 
прерастване на изображението в художествен 
образ, декор и др. Сканира, оцветява и под­
режда кадрите на анимационния филм на ком­
пютър. Преди започване на снимачния процес 
аниматорът извършва цялостна проверка на 
плаките, открива и отстранява допуснатите 
грешки преди процеса на заснемане. 
В работата си аниматорът използва раз­
лични техники и изразни средства – скелетна 
анимация, улавяне на движението и др. Стреми 
се всички движения в кадъра да са макси­
мално изразителни. Контролира цялостното 
едромащабно движение. Извършва сканиране 
на отделните фази, компютърна обработка и 
компановка на цялостно изградените кадри. 
Създава опростена версия на обекта, свързана 
с неговата конструкция. Определя позицията 
на всеки сегмент от модела на скелетната 
конструкция чрез анимиращи променливи 
авари. Прилага различни методи за анимира­
не – „анимация чрез ключови кадри“, „запис 
на движенията“ и др.
При създаване на рисувана анимация 
аниматорът работи върху работна маса, снаб­
дена с просветка, щифт, форматка и схема 
за размерите. Основните дейности, които 
извършва, са:
– създава рисунка за всеки квадрат (кадър) 
от филмовата лента;
– отчита различните є компоненти, като 
дебелината на контура, точната композиция 
на персонажа и детайлите в кадъра;
– работи с молив, туш, цветно мастило, 
бои, хартия, целулоидна плака, като рисува 
с максимална точност;
– използва характеристиките на екстериора, 
интериора, детайла, предмета;
– владее различните принципи на пер-
спективата;
– прилага законите на покадрово раз-
движване;
– съобразява се със сложните взаимовръзки 
между изобразителното изкуство и снимачната 
техника и монтажа.
При компютърната анимация аниматорът 
използва специализиран софтуер за създаване 
на компютърно генерирани образи и движе­
щи се изображения с помощта на компютър. 
Той трябва да умее да проектира героите, да 
ги текстурира и създава триизмерна околна 
среда. Привежда ги в състояние на движение, 
говор, танци, летене и др. 
В своята професионална дейност компю­
търният аниматор използва специализирани 
компютърни програми и подпомагаща ком­
пютърна техника за покадрово изграждане на 
време-пространствения анимационен образ. 
Добавя в 3D моделите заобикаляща среда, 
специални ефекти, реални състояния и др.
Освен филми аниматорът може да създава 
видеоигри, архитектурни и медицински презен­
тации. Самостоятелно или в екип аниматoрът 
създава сценарий и сториборд (нарисувана 
разкадровка на цялостното действие). За целта 
той осъществява последователно следните 
процеси: моделиране, текстуриране, аними­
ране, осветяване, визуализиране, създаване 
на триизмерна околна среда.
При компютърната анимация аниматорът 
извършва операции за компютърно обработ­
ване на изображенията:
– прилагане на геометрични трансфор­
мации (преместване, мащабиране, ротация);
– цветови корекции – върху интензитета 
на цвета и контраста, преобразуване в друго 
цветно пространство;
– комбиниране на две или повече изобра­
жения;
– интерполация;
– разделяне изображението на области.
Извършва различни видове анимационни 
прикрепвания – повърхностно, прикрепване 
на движение по повърхност, прикрепване 
към път, прикрепване на местоположение, 
свързващо, насочващо, прикрепване спрямо 
координатната ос.
За аниматора е важно да умее да работи 
в екип заедно с колегите си, като проявява 
отговорност, осъществява ефективна комуни­
кация, спазва сроковете и се придържа към 
установените правила и изисквания. 
За успешното упражняване на профе­
сията аниматорът трябва да бъде сръчен, 
точен, търпелив, да има образно мислене, 
силна концентрация на вниманието. Тряб­
ва да притежава много добри технически 
умения, да умее добре да рисува, както и да 
притежава умения за генериране на идеи и 
на нестандартни решения. Необходимо е да 
има пространствена представа и творческо 
въображение, способност за импровизации и 
хрумвания. За реализиране на планираните 
творчески идеи аниматорът трябва да прите­
жава предприемачески знания и умения, да 
може ефективно да представя и презентира 
идеи и проекти, както и да убеждава.